กรณีศึกษา เมื่อ CRC กำลังทำให้คำว่า Green & Sustainable เป็นสิ่งใกล้ตัวคนไทยทั้งประเทศ
หลายคนคงเคยได้ยิน 2 คำนี้อยู่บ่อย ๆ “Green & Sustainable” พร้อมกับรู้สึกว่า มันเป็นเรื่องการดำเนินธุรกิจของบริษัทต่าง ๆ และเป็นเรื่องที่ไกลตัวแถมน่าเบื่อ  แต่..ความจริงแล้ว 2 คำนี้เป็นเรื่องใกล้ตัว จนเราเองอาจไม่รู้ตัวด้วยซ้ำ
22 ก.ย. 2565

กรณีศึกษา เมื่อ CRC กำลังทำให้คำว่า Green & Sustainable เป็นสิ่งใกล้ตัวคนไทยทั้งประเทศ
CRC X ลงทุนแมน
หลายคนคงเคยได้ยิน 2 คำนี้อยู่บ่อย ๆ “Green & Sustainable”
พร้อมกับรู้สึกว่า มันเป็นเรื่องการดำเนินธุรกิจของบริษัทต่าง ๆ และเป็นเรื่องที่ไกลตัวแถมน่าเบื่อ
แต่..ความจริงแล้ว 2 คำนี้เป็นเรื่องใกล้ตัว จนเราเองอาจไม่รู้ตัวด้วยซ้ำ
เพราะเมื่อบริษัทต่าง ๆ เชื่อว่า ธุรกิจจะหายใจอยู่ต่อไปได้นั้น 
ผู้คน สังคม และสิ่งแวดล้อม ต้องเติบโตไปพร้อม ๆ กับธุรกิจของตัวเอง
พอเป็นแบบนี้เลยทำให้ทุก ๆ มิติในการทำธุรกิจจะนึกถึง ผู้คน และสุขภาพของโลกใบนี้ 
ผลที่ตามมาคือ เราเองในฐานะผู้บริโภค ก็ต้องได้สัมผัสกับสิ่งต่าง ๆ เหล่านี้
หนึ่งในกรณีศึกษาที่ ลงทุนแมน อยากหยิบขึ้นมาเป็นตัวอย่างก็คือ เซ็นทรัล รีเทล หรือ CRC ที่มีร้านค้าปลีกใน 5 กลุ่มธุรกิจทั้งในและต่างประเทศ 3,550 สาขา
แม้ใน 5 กลุ่มธุรกิจจะมีความแตกต่างกัน แต่เวลานี้ CRC ต้องการให้มีจุดยืนเดียวกัน ก็คือต้องเป็น “Green & Sustainable Retail” 
หรือ “ค้าปลีกสีเขียวที่ดำเนินธุรกิจด้วยความยั่งยืน” ผ่านแนวคิด CRC ReNEW
แนวคิด CRC ReNEW จะมาเกี่ยวข้องกับตัวเราได้อย่างไร ?
ลงทุนแมนจะเล่าให้ฟัง
CRC ถูกแบ่งออกเป็น 5 กลุ่มธุรกิจใหญ่ ๆ ดังนี้
1. ร้านค้าอาหาร 
2. ร้านค้าแฟชั่น 
3. กลุ่มร้านค้าฮาร์ดไลน์
4. พร็อพเพอร์ตี้
5. เฮลธ์แอนด์เวลเนส
จะเห็นว่า ร้านค้าในกลุ่มธุรกิจต่าง ๆ ล้วนเกี่ยวข้องกับชีวิตประจำวันของเราแทบทั้งนั้น
และเมื่อทาง CRC ประกาศว่า ศูนย์การค้าและห้างร้านทั้งหมดจะต้องเป็น Green & Sustainable Retail ผ่านแนวคิด CRC ReNEW ที่มาจาก 4 ภารกิจหลัก ๆ คือ
1. ลดการปล่อยก๊าซเรือนกระจก 30% หรือ Reduce Greenhouse Gases
2. สร้างรายได้ให้กับชุมชน 5,400 ล้านบาทต่อปี หรือ Navigate Well-being Society
3. ใช้บรรจุภัณฑ์ที่เป็นมิตรต่อสิ่งแวดล้อม 100% หรือ Eco-friendly Packaging
4. บริหารจัดการขยะและลดปริมาณขยะอาหาร 30% หรือ Waste Management
หากสังเกตที่มาของคำว่า ReNEW ก็คือ การนำเอาตัวอักษรนำหน้าของแต่ละภารกิจมารวมกัน และพออ่านก็จะได้ความหมายดี ๆ คือ “คิดใหม่ ทำใหม่”
แล้วการที่ CRC คิดใหม่ ทำใหม่ เพื่อต้องการเป็น Green & Sustainable Retail
แล้วเรื่องนี้ เกี่ยวข้องกับตัวเราอย่างไร ?
ภารกิจแรกของ CRC คือ การลดการปล่อยก๊าซเรือนกระจก
โดยได้ติดตั้งระบบโซลาร์เซลล์บนหลังคาศูนย์การค้า และร้านค้าทั้งในไทยและเวียดนาม 
ซึ่งคาดว่าจะนำพลังงานแสงอาทิตย์ มาทดแทนการใช้พลังงานไฟฟ้า ได้ถึง 30% ภายในปี 2569
จนถึงเตรียมนำเทคโนโลยีที่ประหยัดพลังงานมากมายมาใช้ในร้านค้าต่าง ๆ
เช่น ใช้รถบรรทุกไฟฟ้า แทนแบบเก่าที่ใช้น้ำมัน, ติดตั้งบริการชาร์จรถยนต์ไฟฟ้าในศูนย์การค้า
และอื่น ๆ อีกมากมาย ที่จะเป็นการใช้เทคโนโลยีใหม่ ๆ ในกลุ่มพลังงานสะอาด
ทีนี้พอเราไปใช้บริการในร้านค้าต่าง ๆ ของกลุ่ม CRC 
นอกจาก เราจะได้สูดอากาศบริสุทธิ์ที่เป็นพลังงานสะอาดแล้วนั้น ก็ยังมีส่วนร่วมในการสนับสนุน
บริษัทที่ใส่ใจกับสิ่งแวดล้อมอีกด้วย
2. สร้างรายได้ และความเป็นอยู่ที่ดีให้แก่ชุมชนเกษตรกร
หลายคนคงเคยช็อปปิงในโครงการ “จริงใจ Farmers’ Market” 
ผ่านสาขา Tops Supermarket และสาขาอื่น ๆ ที่อยู่ในเครือ CRC ใน 24 จังหวัด
โดยโครงการนี้ เป็นการนำสินค้าของเกษตรกรมาขายโดยตรงไม่ผ่านคนกลาง 
จึงสร้างความเป็นอยู่ของเกษตรกรให้ดีขึ้นกว่าเดิมถึง 24,000 ราย 6,620 ครัวเรือน ที่มีรายได้ครัวเรือนเพิ่มขึ้น 3 เท่า และสร้างรายได้ให้เกษตรกรต่อปีกว่า 220 ล้านบาท
3. บรรจุภัณฑ์ ที่เป็นมิตรต่อสิ่งแวดล้อม
หลายคนอาจยังไม่รู้ว่า เวลาเราไปช้อปปิ้งในร้านค้าต่าง ๆ ของเครือ CRC
แพกเกจจิ้งและถุงใส่สินค้าต่าง ๆ ส่วนใหญ่จะทำมาจากการรีไซเคิล และวัสดุจากธรรมชาติที่ทนทาน
พอเป็นแบบนี้ ก็ทำให้ CRC ลดการใช้ถุงพลาสติกได้อย่างมหาศาล อย่างในปี 2564 ลดการใช้ถุงพลาสติกได้รวม 160 ล้านใบ
จนถึงการเปิดสาขา Tops รูปแบบใหม่อย่าง Tops Green อยู่ที่เชียงใหม่ ซึ่งขายสินค้าโดยคำนึงถึงสิ่งแวดล้อมและชุมชน เช่น เกษตรอินทรีย์ ผัก และผลไม้
4. วิธีการกำจัดขยะมูลฝอยได้อย่างรักษ์โลก
รู้หรือไม่ ในกลุ่มธุรกิจอาหารของ CRC หากสินค้าไหนที่เหลือจากการจำหน่ายและยังบริโภคต่อได้ ก็จะทำการส่งต่อให้กับกลุ่มเปราะบาง ได้ทานกัน
หรืออีกวิธีหนึ่งที่น่าสนใจผ่านโครงการ “ขวดเปล่า ไม่สูญเปล่า” ที่เป็นการนำขวดพลาสติกมารีไซเคิล เพื่อนำกลับมาใช้ใหม่ 
หรือเป็นการให้ชุมชนต่าง ๆ นำขวดพลาสติก มาแปรสภาพเป็นสินค้าต่าง ๆ จนกลายเป็นอีกหนึ่งช่องทางในการสร้างรายได้ ให้แก่ชุมชนท้องถิ่นต่าง ๆ
และถ้าถามว่า CRC จะทำเรื่องเหล่านี้ไปอีกนานแค่ไหน..
คำตอบก็คือ ไม่มีที่สิ้นสุด และต้องค่อย ๆ เป็น ค่อย ๆ ไป
เหตุผลก็เพราะคำว่า Green & Sustainable มันคือ เมกะเทรนด์
ที่เป็นแค่ทางเลือกเดียวที่จะทำให้ ผู้คน สิ่งแวดล้อม โลกใบนี้ และธุรกิจต่าง ๆ เติบโตและยั่งยืนตลอดไป
อีกทั้ง แนวคิดนี้ ไม่ใช่แค่ใครคนใดคนหนึ่งจะทำแล้วประสบความสำเร็จ
แต่หมายถึงทั้งคนในองค์กร CRC พันธมิตร และคู่ค้าต่าง ๆ
รวมถึงคนที่สำคัญที่สุดในเรื่องนี้ก็คือ ผู้บริโภคอย่างเราทุก ๆ คน
แนวคิดความยั่งยืน มันจึงกลายเป็นเรื่องที่ใกล้ตัวเรามาก 
ใกล้เสียจน..ชนิดที่ตัวเราอาจคิดไม่ถึงด้วยซ้ำ
Reference
-บริษัท เซ็นทรัล รีเทล คอร์ปอเรชั่น จํากัด (มหาชน)